**VYHLÁSENIE VOĽBY KANDIDÁTA NA REKTORA**

**TRENČIANSKEJ UNIVERZITY ALEXANDRA DUBČEKA V TRENČÍNE**

Trenčianska univerzita Alexandra Dubčeka v Trenčíne (ďalej len „TnUAD“) v zmysle § 10 ods. 5 zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov (ďalej len „zákon o VŠ“) a Zásad voľby kandidáta na rektora a prijatia návrhu na odvolanie rektora TnUAD vyhlasuje voľbu kandidáta na rektora TnUAD na funkčné obdobie od 13.05.2025 do 12.05.2029.

**Podávanie návrhov kandidátov na funkciu rektora TnUAD**

Právo navrhovať kandidátov do volieb kandidáta na rektora majú členovia akademickej obce TnUAD a členovia Správnej rady.

Lehota na podávanie návrhov kandidátov na funkciu rektora sa určuje do 15.10.2024, do 12.00 hod.

Návrh kandidáta na funkciu rektora musí obsahovať:

* základné údaje o navrhovanej osobe,
* meno a priezvisko, člen akademickej obce/Správnej rady TnUAD,
* podpis navrhovateľa, resp. navrhovateľov.

Návrhy kandidátov sa podávajú predsedovi Volebnej komisie pre voľby kandidáta na rektora TnUAD v písomnej forme v zalepenej obálke s označením „Voľby kandidáta na rektora - neotvárať“ poštou alebo prostredníctvom podateľne na nasledujúcu adresu:

*PhDr. Nikoleta Poliaková, PhD.*

*Predsedníčka Volebnej komisie pre voľby kandidáta na rektora*

*Trenčianska univerzita Alexandra Dubčeka v Trenčíne*

*Študentská 2*

*911 50 Trenčín*

Ak návrh nebude obsahovať uvedené náležitosti, navrhovaný kandidát nebude zaradený do zoznamu kandidátov na funkciu rektora Trenčianskej univerzity Alexandra Dubčeka v Trenčíne.

RNDr. Vladimír Meluš, PhD., MPH

 predseda Akademického senátu TnUAD

V Trenčíne dňa 19.06.2024.